open-index/open-wikipedia-markdown huggingface dataset:
Brhlov potok

**Brhlov potok**, staršie **Brhlov** je vodný tok v Kysuckých Beskydách a Kysuckej vrchovine na území okresu Čadca. Je to pravostranný prítok riečky Vychylovky s dĺžkou približne 3 km. Preteká územím Chránenej krajinnej oblasti Kysuce.

## Priebeh toku
Potok pramení vo východnej časti Kysuckých Beskýd, v geomorfologickom podcelku Rača, na severozápadných svahoch vrchu Májov () v blízkosti slovensko-poľskej hranice, v nadmorskej výške približne  Od prameňa pod hlavným beskydským hrebeňom tečie lesnatým územím južným smerom do lokality Pri posede, kde priberá dva pravostranné prítoky. Pokračuje údolím, priberá ďalší pravostranný a dva ľavostranné prítoky spod Májova a opúšťa Kysucké Beskydy. Vteká do Bystrickej brázdy, podcelku Kysuckej vrchoviny, kde rozširujúcim sa údolím pokračuje do osady Podrycierová, patriacej k Vychylovke, miestnej časti Novej Bystrice. Podteká hlavnú cestu a v nadmorskej výške cca  ústi pravostranne do Vychylovky, prítoku Bystrice v povodí rieky Kysuca. 

Brhlov potok pramení a celou dĺžkou preteká len katastrálnym územím obce Nová Bystrica v okrese Čadca v Žilinskom kraji. Potok má zväčša menšie bezmenné prítoky.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Čadca
Kategória:Vodné toky v Kysuckej vrchovine
Kategória:Vodné toky v Kysuckých Beskydách
Sópatros z Pafosu

**Sópatros**  () bol grécky autor komédií (i flyackých komédií) a paródií na konci 4. a na začiatku 3. storočia pred Kr..
 
Sópatros z Pafosu žil podľa Athénaia od čias Alexandra Veľkého až do čias egyptského vládcu Ptolemaia Filadelfa. Značnú časť svojho života zrejme strávil v Alexandrii (možno nikdy nepôsobil v južnej Itálii, kde sa flyacká komédia zrodila). Zachovalo sa od neho štrnásť názvov hier (všetky sú známe len z fragmentov).

Okrem diel s mytologickým námetom ako *Hippolytos* a *Orestes*, zrejme paródií, napísal napr. i hru s názvom *Bakchis* (*Βακχίς* – meno hetéry), hru *Nápadníci Bakchidy* (Bakchidos mnéstéres – Βακχίδος μνηστῆρες) a hru *Manželstvo Bakchidy* (Bakchidos gamos – Βακχίδος γάμος). Možno tu ide o trilógiu zloženú na zápletkách novej komédie (pokiaľ tu nejde len o rôzne názvy pre tú istú hru). V niektorých hrách si Sópatros robil žarty zo súčasných osobností, filozofov či vojakov. V hre *Faké* (*Φακῆ –  „Šošovicová polievka“*) spomína meno Thibróna syna Tantala, vodcu žoldnierov, ktorý zabil Harpala, pokladníka Alexandra Veľkého. Thibrón bol neskôr na úteku v roku 324 pred Kr. porazený Ptolemaiovým generálom Ofellom a následne v roku 322 pred Kr. zabitý. Táto hra bola zrejme napísaná pomerne skoro po týchto udalostiach. Podobne jeho dielo *Galovia* (*Γαλάται – Galatai*) vzniklo pravdepodobne po víťazstve Ptolemaia II. proti Galom v roku 270 pred Kr.   Zdá sa, že to vedie k záveru, že Sópatros písal komédie približne od roku 315 až do roku 275 pred Kr., t. j. počas štyridsiatich rokov.

## Referencie

Kategória:Dramatici starovekého Grécka
Rudolf Lukáč (športovec)

Ing. Mgr. **Rudolf Lukáč** (* 29. december 1969, Považská Bystrica) je tréner vzpierania a bývalý slovenský dlhoročný reprezentant. Je autorom dvoch kníh o vzpieraní.

## Vzdelanie
V roku 1993 promoval na Technickej univerzite v Košiciach (odbor rádioelektronika) a v roku 2015 na Univerzite Mateja Bela v Banskej Bystrici (odbor učiteľstvo telesnej výchovy a trénerstvo).

## Športová kariéra
Od roku 1992 do roku 2007 reprezentoval Slovensko vo vzpieraní. Počas tohto obdobia sa zúčastnil 11-krát na ME, 6-krát na MS a 2-krát na OH (1996, 2004). Medzi najlepšie umiestnenia patria 4. miesto na ME 2001, 5. miesto na MS v nadhode a 8. miesto na MS 1997, 2003. V rokoch 1989 – 2019 sa stal 25-krát majstrom Slovenska jednotlivcov, je držiteľom viac ako 60 slovenských rekordov v siedmich hmotnostných kategóriách. Trénoval pod vedením Mgr. Juraja Gubalu a Imreho Zsugu.

Zúčastnil sa Letných olympijských hier 1996 v Atlante (18. miesto) a Letných olympijských hier 2004 v Aténach (15. miesto).

## Trénerská kariéra
V rokoch 2005 – 2019 s krátkou prestávkou  bol reprezentačným trénerom Slovenska a od roku 2010 je hlavným trénerom vzpierania VŠC Dukla Banská Bystrica. V tomto období sa spolu so svojím realizačným tímom podieľal na zisku 43 medailí z ME a MS v rôznych vekových kategóriách. Od roku 2011 spolupracuje s kladivárkou Martinou Hrašnovou, striebornou z ME 2011, 2013, bronzovou z MS 2009 a účastníčkou piatich OH. Ako tréner vzpierania a atletiky sa zúčastnil na troch OH (2008, 2016, 2020).

## Publikačná činnosť
Je autorom dvoch odborných publikácií týkajúcich sa vrcholového vzpierania a metodiky výučby techniky vzpierania: „*Mystérium posledných dní do súťaže*“ (2019) a „*Vzpieranie pre všetkých*“ (2023).

Je propagátorom zavádzania vzpierania do prípravy vrcholových športovcov v iných športových odvetviach, kde vytvoril svoj ucelený metodický postup výučby vzpierania, ktorý prezentuje aj na internete.

## Referencie

## Externé odkazy
* Rudolf Lukáč
* Rudolf Lukáč OH

Kategória:Slovenskí vzpierači
Kategória:Slovenskí tréneri
Kategória:Slovenskí olympionici
Kategória:Absolventi Technickej univerzity v Košiciach
Kategória:Absolventi Univerzity Mateja Bela v Banskej Bystrici
Kategória:Osobnosti z Považskej Bystrice
Kategória:Vzpierači na Letných olympijských hrách 1996
Kategória:Vzpierači na Letných olympijských hrách 2004
Harpalos

**Harpalos**  () môže byť:
*v gréckej mytológii syn spartského kráľa Amykla, pozri Harpalos (mytológia)
*grécky astronóm v 5. stor. pred Kr., pozri Harpalos (astronóm)
*dvoran Alexandra Veľkého, pozri Harpalos (Macedónia)
* macedónsky štátnik v 2. stor. pred Kr., pozri Harpalos (syn Polemaia)
 
## Referencie
Lonely (EP)

***Lonely*** je tretie EP slovenskej speváčky Simy, ktoré vydalo 17. novembra 2024 hudobné vydavateľstvo Gajlo Records. Nahrávka vyšla po takmer dvoch rokoch o posledného albumu – *[[Masterpiece (album)|Masterpiece]]* (2022). Na EP sa nachádzajú spolupráce so Separom a SIMILIVINLIFE.

## Nahrané skladby
Informáciu o vydaní EP spolu s obalom a zoznamom skladieb zverejnila speváčka 10. novembra 2024 na sociálnych sieťach.

Nahrávka obsahuje 8 skladieb, z toho 5 nových. Na EP boli zahrnuté i úspešné single „Forever Young“, „Bejby“ a „Tvoje ruže“, postupne vydávané od roku 2023. Každý z trojice singlov sa umiestnil v TOP 5 v digitálnych rebríčkoch ČNS IFPI.

Ukážky skladieb z EP predstavila speváčka 14. novembra 2024 prostredníctvom živého vysielania na sociálnej sieti Instagram.

Spolu so štartom predpredaja EP bol 17. novembra vydaný aj videoklip k piesni „Pod vodou“. Videoklip sa nesie v rovnakom vizuále ako samotné EP.

Spolu s vydaním EP na streamovacích službách bol 24. novembra 2024 predstavený ďalší videoklip, a to ku skladbe „Lonely“.

7. decembra 2024 vyšiel videoklip ku skladbe „Znova“.

## Vydanie albumu a predaj
17. novembra 2024 bol spustený predpredaj CD spolu s merchom k EP. Každé EP objednané v predpredaji bolo aj s podpisom.

EP vyšlo na streamovacích službách 24. novembra 2024.

## Zoznam skladieb

## Výroba EP
* Sima – texty piesní
* Tomáš „Gajlo“ Gajlík, H0wdy – hudba
* MaikyBeats – mix, mastering
* Lukáš Krnáč – outfit
* Veronika Selepková – fotografie

## Referencie

Kategória:EP Simy
Kategória:EP z 2024
Teta (miniséria)

[náhľad|[Hrad Hohenwerfen, na ktorom sa natáčali niektoré scény.]]

***Teta*** je koprodukčná miniséria z roku 1987, ktorú režíroval Juraj Jakubisko. Televízna verzia má sedem 52-minútových epizód, ktoré boli neskôr použite pre filmovú verziu *[[Pehavý Max a strašidlá]]* (1987). Komediálno-fantasy príbeh ide podľa knihy od Allan Rune Petterssona.

## Epizódy
* Narodenie
* Upratovanie
* Nevesta
* Kreslo
* Lev salónov
* Automobil
* Svadba

## Herecké obsadenie
* Viveca LindforsHannah von Frankenstein (postavu nahovorila Katarína Vrzalová)
* Martin HrebeňMax (postavu nahovoril Robert Roth)
* Gerhard KarzelAlbert, Frankenstein (postavu nahovoril Štefan Bučko)
* Barbara De RossiKlara (postavu nahovorila Dagmar Sanitrová)
* Jacques HerlinIgor (postavu nahovoril Viliam Polónyi)
* Mercedes SampietroElisabeth Bathory (postavu nahovorila Deana Horváthová)
* Ferdy MayneGróf Drakula (postavu nahovoril Ladislav Chudík)
* Flavio BucciTalbot (postavu nahovoril Stano Dančiak)
* Eddie ConstantineAlois (postavu nahovoril Štefan Kvietik)
* Andrej Hryckováč      
* Július Satinskýkrčmár 
* Milan Lasicaučiteľ
* František Dibarboraželezničný výpravca
* Bolek PolívkaHenry Frankenstein (postavu nahovoril Karol Čálik)
* Marie Drahokoupiloválekárnička (postavu nahovorila Mária Kráľovičová)
* Roman SkameneHans (postavu nahovoril Miroslav Noga)
* Tilo PrucknerSepp (postavu nahovoril Dušan Tarageľ)
* Gail GatterburgBertha (postavu nahovorila Eva Krížiková)
* Sancho Graciaprokurátor (postavu nahovoril Pavol Mikulík)

## Produkcia
Frankensteinova teta je voľne inšpirovaná postavou, ktorú vytvorila spisovateľka Mary Shelley v roku 1818. Táto netradičná séria je založená na detských románoch švédskeho autora Allana Rune Petterssona, vydaných koncom 70. rokov. Projekt je medzinárodnou koprodukciou vrátane Nemecka (Taurus Film Munich), Rakúska (MR-Film), Československa (Československá Televize Bratislava), Francúzska (FR3 a Les Films du Sabre), Švédska (SVT 1), Talianska (Rai Uno) a Španielska (TVE). Rovnako ako financovanie minisérie, aj herecké obsadenie tvoria osobnosti z celej Európy. Medzi zahraničné osobnosti hrajúce vo diele patrili napr. Viveca Lindfors, Jacques Herlin, Ferdy Mayne či Eddie Constantine. Exteriéry sa natáčali na zámku Hohenwerfen, ktorý sa nachádza v južnom Salzburgu. Točilo sa aj v českých lokalitách na hrade Boskovice, na zámku Lednice, v rámci Slovenska vo Vychylovke (Kysucko-oravská lesná železnica) a v Manínskej tiesňave, v nemeckom Werfene a rakúskom Hallstatte, Dachsteine a okolí Salzburgu.

## Poznámky

## Referencie

## Externé odkazy

* 
* 
* 
* 

Kategória:Slovenské televízne seriály
Kategória:Francúzske televízne seriály
Kategória:Nemecké televízne seriály
Kategória:Rakúske televízne seriály
Kategória:Talianske televízne seriály
Kategória:Španielske televízne seriály
Kategória:Švédske televízne seriály
Kategória:Televízne seriály z roku 1987
Kostol svätého Jána Nepomuckého (New York)

**Kostol svätého Jána Nepomuckého** () je slovenský rímskokatolícky kostol v New Yorku, postavený v roku 1925 na rohu East 66th Street a 1st Avenue na Manhattane. Spolu s priľahlou budovou fary a nedeľnej školy ho založili slovenskí prisťahovalci do USA, pôsobiaci na Manhattane od 90. rokov 19. storočia.

## Dejiny
náhľad|vľavo|Interiér kostola v roku 2004

Prvým kostolom prisťahovalcov z územia dnešného Slovenska bol kostol sv. Alžbety Durínskej na East 4th Street, založený v roku 1891. Napriek snahe farára Francisa Dénesa, vychádzať v ústrety promaďarsky aj proslovensky orientovaným prisťahovalcom, nebola ani jedna skupina spokojná a po nezhodách umožnil newyorský arcibiskup Michael Corrigan slovenským farníkom založenie vlastnej farnosti sv. Jána Nepomuckého v bývalej synagóge na rovnakej ulici. Prvá svätá omša sa tu slúžila 25. októbra 1895 a prvým farárom bol František Přibyl. Farnosť trpela nedostatkom finančných prostriedkov, roztrúsenosťou skupín prisťahovalcov a vysokou fluktuáciou, počas prvých 13 rokov vo farnosti slúžilo viac než 15 kňazov. Na lepšie časy začalo svitať až s príchodom farára Antona Berhelyho v roku 1908, pod ktorého vedením farnosť získala budovu synagógy na East 57th Street a zrekonštruovala ju na kostol.

V 20. rokoch 20. storočia sa ťažisko slovenskojazyčných komunít posúvalo v rámci Manhattanu opäť severnejšie a súbežne rástla potreba väčšieho kostola. Vtedajším správcom farnosti bol od roku 1916 slovensko-americký kňaz, krajanský pracovník, činiteľ Slovenskej ligy v Amerike a Slovenského Katolíckeho Sokola, námestovský rodák Štefan Krasuľa (* 1887 – † 1970; vo farnosti pôsobil 52 rokov, až do roku 1968). Inicioval kúpu parcely na rohu East 66th Street a 1st Avenue a výstavbu nového kostola. Budovu kostola, školy a fary v novorománskom slohu navrhol americký Beaux-Arts architekt John V. Van Pelt. Na fasáde použil náhodne pôsobiaci mix materiálov, čím dosiahol nezvyčajne historizujúci dojem. Postava svätého Jána Nepomuckého v tympanóne nad vchodom drží prsty na perách, odkazujúc tak na legendu, podľa ktorej zahynul, pretože kráľovi Václavovi IV. nevyzradil kráľovnino cudzoložstvo. Stavebné náklady dosiahli výšku 300-tisíc dolárov (ekvivalentná hodnota v roku 2024 je približne 5,4 milióna USD). Newyorský arcibiskup Patrick Hayes kostol vysvätil 30. mája 1925.

V roku 1956 pribudol nový mramorový oltár s baldachýnom. Zároveň bol inštalovaný nový organ od Kilgen Organ Company, niekdajšieho popredného výrobcu organov zo St. Louis.

Súčasným (2024) farárom je Štefan Chanas, pôvodom z Košickej arcidiecézy, ktorý tu s prestávkou pôsobí od roku 2003. Pravidelné omše sa v kostole uskutočňujú v angličtine aj v slovenčine.

## Referencie

## Iné projekty

## Externé odkazy
* Oficiálny web farnosti
* Náš kostol na Manhattane – krátky dokument TV Lux venovaný oslave Vianoc v kostole (2020)
* Uprostred Manhattanu som našla kúsok Slovenska – reportáž z návštevy prezidentky SR Zuzany Čaputovej v septembri 2023

Ján Nepomucký
New York
Kategória:Manhattan
Kategória:Slováci v USA
Kategória:Architektúra z 1925
Rozrazil

**Rozrazil** môže byť v botanike starší názov:
* rodu veronika (*Veronica*), pozri veronika (rod)
* druhu veronika lekárska (*Veronica officinalis*), pozri veronika lekárska
Tržník

**Tržník** môže byť:
*nárečovo: trhovec
*v botanike staršie: veronika lekárska (*Veronica officinalis*)  

## Zdroje
Ubytovacie zariadenie Veľký Diel

**Ubytovacie zariadenie Veľký Diel** je kolektívny názov pre internáty Žilinskej univerzity v Žiline, ktoré sú súčasťou univerzitného kampusu Veľký Diel. Celková kapacita ubytovacieho zariadenia je 2430 osôb, z toho 100 miest pre hostí.

## Urbanistické riešenie
Ubytovacie zariadenie Veľký Diel sa člení na tri ubytovacie bloky.

### Blok A-B-C-D
Blok A-B-C-D (študentmi prezývaný „Bastila“ podľa rovnomennej väznice) obsahuje dvojlôžkové a trojlôžkové izby. Sociálne zariadenia sú spoločné na každom poschodí. Na každom poschodí sa nachádza aj kuchynka.

### Blok E-F
Blok E-F má celkom 7 poschodí a obsahuje trojlôžkové izby s vlastnými sociálnymi zariadeniami. Každé poschodie má vlastnú kuchynku a študovňu. Na 1. poschodí sa nachádza študentská organizácia *Internet Klub*, ktorá poskytuje a spravuje internetové pripojenie pre ubytovaných študentov na internátoch Veľký Diel a Hliny. V suteréne bloku E sa nachádza internátne rozhlasové štúdio Rádio X. Na prízemí bloku E sa nachádza materská škola. V suteréne bloku F sídli všeobecná lekárka pre dospelých. V priestoroch na prízemí medzi blokmi sa nachádza bufet *Treska Bar*, ako aj kancelárie riaditeľa a vedenia UZ VD.

### Blok G-H
Blok G-H obsahuje trojlôžkové izby s vlastnými sociálnymi zariadeniami. Každé poschodie má vlastnú kuchynku a študovňu. V suteréne bloku G sa nachádza práčovňa. Na 1. poschodí bloku G sa nachádza štúdio internátnej televízie Itečko. V priestoroch na prízemí medzi blokmi sa nachádza kinosála študentského kina Gama Klub o kapacite 180 osôb, vedľa ktorej sú aj dve klubovne s kapacitou do 50 osôb. Od júna 2024 prebieha rekonštrukcia bloku H.

## História
V roku 2019 začala rekonštrukcia blokov A až D. 15. mája 2020 boli po rekonštrukcii skolaudované bloky C a D, pri rekonštrukcii blokov A a B vznikol časový sklz.

## Referencie

## Externé odkazy
* Ubytovacie zariadenie Veľký Diel
* Rada ubytovaných študentov (RUŠ) Veľký Diel

Kategória:Stavby v Žiline
Kategória:Žilinská univerzita v Žiline
Mat Camison

**Mat Camison** (* 5. august 1941, Alžír) je francúzsky elektronický hudobný skladateľ, aranžér, producent a klávesák. Bol zodpovedný za množstvo popových nahrávok, najmä počas 70. rokov. Spolupracoval s významnými menami francúzskej hudby ako Johnny Hallyday, Richard Anthony, Pierre Bachelet či Serge Lama.

## Životopis
Camison sa narodil v Alžíri a v roku 1955 sa presťahoval do Francúzska. Koncom 50. rokov založil svoju prvú skupinu Les Français. Členmi boli Jacky Rault (bicie) a Jacky Hythier (basy), neskôr sa k nim pridal gitarista Ted Tunnicliffe. Skupina podporovala mnohých popredných francúzskych popových hudobníkov tej doby, predovšetkým France Gall na začiatku jej kariéry. V roku 1964 nahrala dve EP pre Columbia Records, z ktorých jedno obsahovalo pieseň „Goodnight Irene“ a druhé obsahovalo inštrumentálne skladby vrátane Camisonovej kompozícia „Suspenses“.

V roku 1972 nahral inštrumentálu verziu „Popcorn“ pod názvom Mister K - The Synthesizer a tiež album *Pop-Arp*. Nasledujúci rok stál pred skupinou The Peppers, ktorá mala medzinárodný hit so singlom „Pepper Box“. Za kompozíciu piesne sa pripísal ako Arpadys, pseudonym, ktorý Camison používal so svojím spisovateľským partnerom, bubeníkom Pierre-Alainom Dahanom. Camison a Dahan boli zodpovední za inštrumentálne hudby pre vydavateľstvo Tele Music a za disco-funkový singel „Please Love Me Again“ / „West Coast Drive“ pripísaný VIP Connection.

Camison tiež pokračoval ako štúdiový hudobník a spolupracoval s nahrávacími umelcami ako Nino Ferrer, Richard Anthony, Serge Lama, Claude François, Dalida a Sheila. V polovici 70. rokov spolupracoval so spevákom a skladateľom Pierrom Bacheletom. Spolupracoval aj pre filmové a divadelné produkcie.

## Diskografia

### Účasť na filmoch
* *[[Histoire d'O]]* (1975)
* *La Victoire en chantant* (1976)
* *La légende de Parva* (2003)

## Referencie

## Externé odkazy
* Mat Camison na Discogs
* 

## Zdroj

Kategória:Francúzski hudobníci
Kategória:Francúzski hudobní producenti
Kategória:Francúzski elektronickí hudobníci
Kategória:Francúzski skladatelia filmovej hudby
Kategória:Osobnosti z Alžíru
Kategória:Hudobní spolupracovníci Pierra Bacheleta
Bobovník

**Bobovník** alebo **bôbovník** môže byť ľudovo alebo staršie:
* veronika potočná (*Veronica beccabunga*)
* [agregátny druh] veronika drchničková (*Veronica anagallis-aquatica* [agg.])
* veronika lekárska (*Veronica officinalis*)
* zriedkavo: potočnica lekárska (*Nasturtium officinale*)
* mandľa nízka (*Amygdalus nana*)

**Bobovník** môže byť aj:
* bývalá osada v dnešnej obci Abramová, pozri pod Abramová
* zastarano: Laskársky potok

**Bôbovník** môže byť zriedkavo aj: rastlina bôb, pozri bôb

## Zdroje
Pavol Ochotnický

Prof. Ing. **Pavol Ochotnický**, CSc. (* 15. november 1954) je slovenský ekonóm a vysokoškolský pedagóg, známy svojím odborným a vedeckým príspevkom v oblasti financií. 

## Vzdelanie a akademické pôsobenie
Pavol Ochotnický získal titul inžiniera (Ing.) na Vysokej škole ekonomickej v Bratislave v roku 1978, kde sa špecializoval na ekonomicko-matematické metódy. V roku 1988 ukončil vedeckú hodnosť kandidáta vied (CSc.) v odbore teória riadenia a plánovania. V roku 2002 bol na Ekonomickej univerzite v Bratislave vymenovaný za docenta v odbore financie a od roku 2008 pôsobí ako mimoriadny profesor na Národohospodárskej fakulte (NHF) Ekonomickej univerzity v Bratislave. V novembri 2013 získal titul profesor. Od roku 2007 do 2023 viedol Katedru financií na NHF.

V rámci ekonomického výskumu sa okrem iného špecializuje na ratingové procesy, predikciu zlyhania firiem, riadenie verejných financií a ekonometriu. Počas akdemického pôsobenia takisto absolvoval zahraničné pobyty v Bonne, Tokiu a Turíne.

## Osobný život
Vo voľnom čase dobrovoľnícky pomáha mestskej časti Bratislava-Lamač a v roku 2024 dostal ocenenie starostu za pomoc v poľovníckych záležitostiach.

## Referencie

Kategória:Slovenskí ekonómovia
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Národohospodárskej fakulte Ekonomickej univerzity v Bratislave
Kategória:Absolventi Ekonomickej univerzity v Bratislave
Juriko

**Juriko** (; * 4. jún 1923, Tokio – † 15. november 2024, Tokio) bola japonská princezná. Bola manželkou princa Mikasu, brata cisára Hirohita a pratetou súčasného cisára Naruhita. Umrela vo veku 101 rokov.

## Skorší život
Juriko pochádzala zo šľachtickej rodiny. Narodila sa 4. júna 1923. Jej otcom bol Masanari Takagi.

## Manželstvo a neskorší život
left|náhľad|Princezná Juriko so svojimi tromi najstaršími deťmi
Manželom Juriko bol princ Mikasa. Sobáš sa konal 22. októbra 1941. Juriko mala vtedy 18 rokov a ukončené štúdium. Vyštudovala univerzitu pre ženy Gakušúin. Počas druhej svetovej vojny bol pri nálete na Tokio zničený jej domov a s manželom a malou dcérou sa ukrývali v bombovom úkryte. Princezná, podľa premiéra podporovala svojho manžela pri jeho štúdiách Blízkeho východu a ako členka cisárskej rodiny prispela k viacerým oblastiam ako zdravotníctvo, sociálne služby, kultúra, šport a medzinárodné vzťahy. 62 rokov bola prezidentkou organizácie Boši-Aiiku-Kai, ktorá lobuje za podporu matiek a detí. Rovnako 32 rokov viedla organizáciu zaoberajúcu sa propagáciou národného odevu. Bola tiež dlhoročnou čestnou viceprezidentkou japonského Červeného kríža. S manželom navštívila viacero štátov, čím podporila budovanie vzťahov s krajinami ako Srí Lanka a Turecko.

V roku 2016 vo veku 100 rokov zomrel manžel, princ Mikasa, zosobášení boli 75 rokov. Svoje posledné roky strávila v ústraní paláca Akasaka. Bola pratetou súčasného cisára Naruhita.

## Úmrtie
V nemocnici St. Luke’s International Hospital bola od 3. marca 2024. Zdravie princeznej sa zhoršovalo týždeň pred smrťou. Jej srdce, obličky a iné orgány začali zlyhávať. Navštívili ju vnučky, princezná Akiko a princezná Joko ako aj synova manželka, princezná Hisako. Zomrela 15. novembra o 6:32. Dôvodom úmrtia bola staroba. Pred svojim úmrtím bola vo veku 101 rokov najstaršou vtedy žijúcou členkou japonskej cisárskej rodiny a zároveň najstaršou od obdobia Meidži v rokoch 1868 až 1912. Po jej úmrtí zostalo len 16 žijúcich členov cisárskej rodiny, z toho štyria muži. Tento stav otvoril otázky ohľadne dedenia trónu, ktoré je dovolené len mužom.

## Potomkovia
Mala päť detí. Traja synovia zomreli pred ňou, dve dcéry stále žijú.
* princ Tomohito
* princ Kacura
* princ Takamado
* princezná Jasuko
* princezná Masako

## Referencie

## Iné projekty

Kategória:Osobnosti z Tokia
Kategória:Japonské princezné
Kategória:Storoční ľudia
Kategória:Nositelia Radu drahocennej koruny (cisárska rodina)
Anglo-barmské vojny

**Anglo-barmské vojny** predstavovali ozbrojené konflikty Veľkej Británie proti Barme. Išlo o tri vojny, prvú v rokoch 18241826, druhú 18521853 a tretiu v roku 18851886. Ich dôsledkom bola britská koloniálna nadvláda v Barme.

## Priebeh udalostí
náhľad|Britský útok v Barme (1824).
Barma znamenala pre britské expanzívne plány smerom do Juhovýchodnej Ázie a Číny geopoliticky významný priestor. Potom, čo v centrálnej Indii prebehlo úspešné povstanie Maráthov v roku 1818, namierené proti britskej nadvláde, vzrástol záujem Východoindickej spoločnosti o východnú hranicu Indie, kde naberala na sile Barmská ríša, ktorá dokonca dokázala získať dve indické kniežatstvá Ásam a Manipúr. Predstavovala tak potenciálnu hrozbu.

V *[[prvná anglo-barmská vojna|prvej anglo-barmskej vojne]]* došlo 5. marca 1824 k útoku britských vojsk Východoindickej spoločnosti do Barmy a k následnému obsadeniu Arakánu a Tenasserímu. Hlavné mesto Rangún padlo 10. mája 1824. K podpísaniu mierovej zmluvy z Yandabu došlo 24. februára 1826. Tým si Veľká Británia privlastnila indické kniežatstvá obsadené Barmou, ale taktiež aj Arakán a Tenasserím. Rangún sa stal miestom pobytu britského rezidenta a Briti mali dovolené na obsadenom území slobodne obchodovať.

V roku 1852 došlo zo strany generálneho guvernéra Indie lorda Dalhousia k ohradeniu voči Barme. Sťažoval sa na zlé zaobchádzanie s britskými obchodníkmi a rozhodol sa začať *[[druhá anglo-barmská vojna|druhú anglo-barmskú vojnu]]*. Zbory Východoindickej spoločnosti veľmi efektívne a v krátkom časovom úseku obsadili barmskú provinciu Pegu (dnešné Bago, vtedy Rangún s deltou Iravadi), čo znamenalo kontrolu nad všetkými barmskými obchodnými aktivitami. Formálne nezávislou až do roku 1885 zostala Horná Barma.

V roku 1885 došlo k britskej anexii Hornej Barmy, tj. *[[tretia anglo-barmská vojna|tretej anglo-barmskej vojne]]*, s cieľom zamedziť francúzskemu prenikaniu, ktoré sem smerovalo z Indočíny. Celá akcia Britov trvala len 10 dní, avšak pokoriť a kontrolovať sever Barmy bola úloha, ktorú sa podarilo naplniť až za ďalších päť rokov, pričom britské vojsko stratilo 40 000 vojakov. Tak bola vytvorená aj cez odpor Barmancov indická provincia.

## Literatúra
* 

## Iné projekty

## Zdroj

Kategória:Vojny Spojeného kráľovstva
Kategória:Dejiny Mjanmarska
Kategória:Kolonializmus
Kategória:Vojny 19. storočia
Janíkov potok

**Janíkov potok** je vodný tok v Kysuckých Beskydách a Kysuckej vrchovine na území okresu Čadca. Je to pravostranný prítok riečky Vychylovky s dĺžkou približne 2,5 km. Preteká územím Chránenej krajinnej oblasti Kysuce.

## Priebeh toku
Potok pramení vo východnej časti Kysuckých Beskýd, v geomorfologickom podcelku Rača, na východných svahoch vrchu Javorina () v blízkosti slovensko-poľskej hranice, v nadmorskej výške približne  Od prameňa v lokalite Homlovky pod hlavným beskydským hrebeňom tečie juhovýchodným smerom lesnatým územím a onedlho priberá významný pravostranný prítok spod Javoriny. Vytvára mierny oblúk, opúšťa Kysucké Beskydy a vteká do Bystrickej brázdy, podcelku Kysuckej vrchoviny.. Pokračuje osadou Janíkovci, patriacej k Vychylovke, miestnej časti Novej Bystrice, pod ktorou priberá z pravej strany Mazúrov potok, svoj najvýznamnejší prítok. Križuje hlavnú cestu a v nadmorskej výške cca  ústi pravostranne do Vychylovky, prítoku Bystrice v povodí rieky Kysuca. 

Janíkov potok pramení a celou dĺžkou preteká len katastrálnym územím obce Nová Bystrica v okrese Čadca v Žilinskom kraji. Potok má dva väčšie a niekoľko menších bezmenných prítokov.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Čadca
Kategória:Vodné toky v Kysuckých Beskydách
Kategória:Vodné toky v Kysuckej vrchovine
Vodič druhej triedy

[náhľad|Roztok [Chlorid sodný|chloridu sodného je vodič druhej triedy, nakoľko obsahuje vodivé ióny vo vode.]]
náhľad|Taveniny (kvapaliny látok s vysokou teplotou topenia) sú vodiče druhej triedy. Niektoré pevné látky, ktoré nevedú elektrický prúd, je možné premeniť na vodiče fázou premenou na kvapalinu (taveninu), napr. pevný chlorid sodný nie je vodič, ale kvapalný chlorid sodný je tavenina, ktorá vedie elektrický prúd.
**Vodič druhej triedy** alebo **vodič druhého poriadku** je iónový vodič, ktorý sprostredkúva vedenie elektrického prúdu pohybom kladne (katiónmi) a záporne nabitými iónmi (aniónmi). Medzi vodiče druhej triedy sa zaraďujú roztoky elektrolytov (roztoky kyselín, zásad, solí), resp. ich taveniny (teda elektrolyty v kvapalnom skupenstve). Katióny sa pohybujú opačným smerom ako anióny. Prechod elektrického prúdu vez vodič druhej triedy vyvoláva chemické zmeny vodiča druhej triedy (ide o elektrolýzu, teda rozklad elektrolytov pôsobením elektrického prúdu). Odpor vodičov druhej triedy sa so vzrastajúcou teplotou znižuje, teda so vzrastajúcou teplotou sa zvyšuje vodivosť vodičov druhej triedy, pretože pri vyššej teplote sa rýchlejšie pohybujú ióny v roztoku alebo tavenine.

## Referencie

Kategória:Elektrochémia
Vodič tretej triedy

náhľad|Plazma je vodič tretej triedy. Plazma vzniká zahrievaním plynných látok nad teplotu, ktorá spôsobí rozpad molekúl na ióny a voľné elektróny (hviezdy) alebo vložením plynu do vysokého napätia, ktoré vyvolá odtrhnutie elektrónov z atómov za vzniku iónov a voľných elektrónov (blesk).
**Vodič tretej triedy** je každá látka v plazmatickom skupenstve, v ktorej je elektrický prúd vedený aj voľnými elektrónmi, aj iónmi. Dôsledkom prenosu náboja vodičom tretej triedy sú blesky a elektromagnetické javy spojené s plazmatickými ejekciami zo Slnka.

## Pozri aj

* Vodič prvej triedy (kovy)
* Vodič druhej triedy (roztoky alebo taveniny)

## Referencie


Kategória:Elektrochémia
Kategória:Fyzika plazmy
Alpine (automobil)

thumb

**Alpine** je francúzsky výrobca športových automobilov patriaci do skupiny Renault. Alpine sídli v Dieppe.

## Modely
### Zákaznícke modely
* Alpine A110 (2017-)
* Alpine A290 (2024-)
* Alpine A390 (2025)


Image:2023 Renault Alpine A110 S.jpg|Alpine A110
Image:Alpine A290 Auto Zuerich 2024 DSC 6414.jpg|Alpine A290


* Alpine A106 (1955-1961)
* Alpine A108 (1958-1965)
* Alpine A110 (1962-1977)
* Alpine A310 (1971-1984)
* Alpine GTA (1984-1991)
* Alpine A610 (1991-1995)


Image:Alpine A106.jpeg|Alpine A106
Image:Renault Alpine.jpg|Alpine A108
Image:1971 Alpine A110 Berlinette 1.3 Front.jpg|Alpine A110
Image:2015-08-30 10-50-34 fete-cabriolet-belfort.jpg|Alpine A310
Image:Alpine GTA Le Mans rouge impérial.jpg|Alpine GTA
Image:Alpine A610..0.jpg|Alpine A610


### Konceptové auto
* Renault Alpine A110-50 (2012)
* Alpine Vision Gran Turismo (2015)
* Alpine Vision (2016)
* Alpine Alpenglow (2022)
* Alpine A290_β (2023)
* Alpine A390_β (2024)


Festival automobile international 2013 - Concept Renault Alpine A110 50 - 003.jpg|Renault Alpine A110-50
Festival automobile international 2015 - Alpine Vision Gran Turismo - 013.jpg|Alpine Vision Gran Turismo
Alpine Vision Geneva Motor Show 2016.jpg|Alpine Vision
Mondial de l'auto Paris 2022 01.png|Alpine Alpenglow
Concept car Alpine A290 mod.jpg|Alpine A290_β
Alpine A390 β Concept - 02.jpg|Alpine A390_β


## Referencie

Kategória:Francúzske automobilky
Maliar Afrodity

[náhľad|[Amfora z hrobu 69, nekropola Licinella: Afrodita medzi dvoma Erotmi]]
**Maliar Afrodity** ( „Aphrodite Painter“) je konvenčné meno gréckeho maliara váz pochádzajúceho z Apúlie, činného približne v rokoch 340 až 325 pred Kr.
  
A. Trendall považuje Maliara Afrodity za jedného z prvých apúlskych hrnčiarov (pochádzal z Tarentu), ktorí sa usadili v Paeste a za maliara, ktorý si vo svojich dielach zachoval mnoho apúlskych charakteristík, napr. na vázy maľoval zložité rastlinné a ornamentálne vzory, maľoval i „xylofóny“ (tento „hudobný“  nástroj sa objavuje aj na najmenej tridsiatich vázových maľbách typu Gnathia, ale nikdy na ňom nikto v týchto scénach nehrá) a do paestského repertoáru uviedol oinochoé s „dlhým hrdlom“. Niektoré z jeho prác pripomínajú prácu Maliara z Toleda, ktorý pravdepodobne pôsobil v severnej Apúlii. Čoskoro však prijal aj paestské motívy a kompozičné schémy (používal už typické paestské prvky, ako je „Asteov kvet“ a bodkovaný okraj na rúchu postáv). Apúlski maliari váz mali veľký vplyv na paestský maliarsky štýl a ovplyvnili štýlové kánony zavedené maliarmi Asteasom a Pythónom, ktoré zostali takmer nezmenené až do roku 330 pred Kr.
  
Medzi jeho dielami vyniká „neck-amfora“ s krútenými rúčkami vyrobená v Paeste približne v rokoch 340 až 330 pred Kr., na ktorej je zobrazená bohyňa Afrodita v prostredí zdobenom kvetinovými a rastlinnými prvkami (jasne pripomína polychrómnu techniku Gnathie). Uložená je v Národnom archeologickom múzeu v Paeste (inv. č. 20303), vyniká veľkosťou (výška 92 cm) a umeleckým spracovaním. Objavená bola v roku 1967 počas archeologického výskumu  nekropoly *Licinella* v Paeste (v hrobe č. 69). Bola súčasťou pohrebnej výbavy ženy, pozostávajúcej aj z jedenástich keramických váz, ktoré sa zdajú byť s výnimkou nádoby lekanis (so ženskou hlavou) a taniera so zobrazením rýb (tzv. „rybieho taniera“), na základe štylistickej analýzy vyrobené dielňou Maliara Afrodity, a to najmä podľa scén zobrazených na troch hlavných exemplároch, predmetnej amfory, lebes gamikos so svadobnou scénou a oinochoé s dlhým hrdlom so zobrazením „Paridovho súdu“. Námety na vázach sú spojené so ženským svetom, so svadbami a za prítomnosti bohyne lásky Afrodity (ďalšími vázami sú: skyfos, dve fialai, čierny maľovaný pohár a dve gutti).

## Referencie

## Iné projekty

Kategória:Maliari starovekého Grécka
Pásová teória pevných látok

**Pásová teória pevných látok** popisuje elektrónovú štruktúru kovov na základe teórie molekulových orbitálov a teórie atómových orbitálov. Z pásovej teórie pevných látok vyplýva elektrická vodivosť kovov, ich ťažnosť, kujnosť, lesk, teploty topenia a teploty varu. 

Pásová teória pevných látok vychádza z predpokladu, že pevná látka je tvorená pravidelne usporiadanými jadrami atómov, resp. pravidelne usporiadanými katiónmi daného prvku, ktoré sú obklopené elektrónovým plynom, teda neviazanými elektrónmi s ľubovoľnými energiami. Z matematického hľadiska ide teda o lineárnu kombináciu atómových orbitálov jednotlivých atómov (ktorých počet predpokladnáme za limitne nekonečný) za vzniku molekulových orbitálov, ktoré majú tak blízke energie, že nie je možné ich od seba odlíšiť, preto hovoríme o pásoch. Rozlišujeme **valenčné pásy**, **vodivostné pásy** a **zakázané pásy**. 

Kategória:Fyzika tuhých látok
Kategória:Fyzika tuhého telesa
Kategória:Fyzika kondenzovaného stavu
Hluchý potok

**Hluchý potok** je vodný tok v Kysuckej vrchovine na území okresu Čadca. Je to pravostranný prítok riečky Harvelky s dĺžkou približne 3,2 km. Preteká územím Chránenej krajinnej oblasti Kysuce.

## Priebeh toku
Potok pramení v severovýchodnej časti Kysuckej vrchoviny, v geomorfologickom podcelku Vojenné, v lokalite Starý diel, v nadmorskej výške približne  Od prameňa pod horským hrebeňom tečie južným smerom lesnatým územím a onedlho priberá dva pravostranné a významnejší ľavostranný prítok. Stáča sa na juhozápad, v lokalite Humnavé priberá významný pravostranný prítok a onedlho križuje cestu, lemujúcu vodárenskú nádrž. Priberá pravostranný prítok zo svahov Rietackej, mení tok na južný a v nadmorskej výške cca  ústi tesne pred vodárenskou nádržou Nová Bystrica pravostranne do Harvelky, prítoku Bystrice v povodí rieky Kysuca. 

Celé údolie ktorým potok preteká, patrilo zaniknutej obci Harvelka a bolo kvôli výstavbe vodárenskej nádrže vysídlené. Dnes tak Hluchý potok pramení a celou dĺžkou preteká len katastrálnym územím obce Nová Bystrica v okrese Čadca v Žilinskom kraji. Potok má len niekoľko menších bezmenných prítokov.

## Referencie

## Pozri aj
* Vodárenská nádrž Nová Bystrica
* Kysucká vrchovina
* Chránená krajinná oblasť Kysuce

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Čadca
Kategória:Vodné toky v Kysuckej vrchovine
Hervé Roy

**Hervé Roy** (* 5. december 1943, Herblay-sur-Seine – † 11. január 2009, Rueil-Malmaison) bol francúzsky hudobník, spevák, skladateľ, dirigent a hudobný producent.

## Životopis
Po štúdiu hudobnej kompozície a dramatického umenia na *Conservatoire de Paris*. Od roku 1966 komponoval a aranžoval pre mnohých interpretov, vrátane Johnnyho Hallydaya, Gilberta Bécauda, Claude Françoisa, Michela Sardoua, Jean-Jacquesa Goldmana, Hervé Vilarda, Françoise Hardy, Charles Aznavoura či Pierra Bacheleta. V rokoch 1994 až 2004 bol dirigentom orchestra, ako aj skladateľom či aranžérom filmovej hudby s Pierrom Bacheletom, Michelom Polnareffom alebo Jacquesom Revauxom. Bol tiež orchestrálnym dirigentom v Eurovízii, dirigoval monacký vstup v roku 1969, švajčiarsky vstup v roku 1973 a luxemburský vstup v roku 1979. Bol dirigentom aj v súťažiach *Victoires de la musique.* Jeho skladba s názvom „Lovers Theme“ bola uvedená vo videu *2 Girls 1 Cup* v roku 2007. Roy zastával pozíciu v SPEDIDAM, spoločnosti spravujúcej práva umelcov, až do svojej smrti v roku 2009.

## Diskografia

### Účasť na filmoch
* *[[Rozmary mocných]]* (1971)
* *Quelques messieurs trop tranquilles* (1973)
* *[[Emanuela (film z roku 1974)|Emanuela]]* (1974)
* *Un linceul n'a pas de poches* (1974)
* *Le Grand Fanfaron* (1976)

## Referencie

## Externé odkazy
* Hervé Roy na Discogs
* 

## Zdroj

Kategória:Francúzski skladatelia filmovej hudby
Kategória:Francúzski hudobníci
Kategória:Francúzski speváci
Kategória:Francúzski dirigenti
Kategória:Hudobní spolupracovníci Pierra Bacheleta
VIP

**VIP** môže byť:
* významná osoba alebo osoby (z hľadiska politického, obchodného a pod.), pôvodne skratka anglického výrazu "very important person" - veľmi dôležitá osoba, pozri VIP (osoba)

**V.I.P.** môže byť:
* indický televízny komik, pozri V.I.P. (komik)
* maďarská popová skupina, pozri V.I.P. (skupina)
Emma Caulfieldová

**Emma Caulfieldová Fordová** (* 8. apríl 1973, San Diego, Kalifornia, USA) je americká herečka, známa z televíznych seriálov ako *[[Beverly Hills 90210]]* (1995 – 1996), *[[Buffy, premožiteľka upírov|Buffy premožiteľka upírov]]* (1998 - 2003) či *[[WandaVision]]* (2021). 

## Detstvo a mladosť

Caulfieldová sa narodila v San Diegu v Kalifornii rodičom Denise a Rodneymu Chukkerovým. 

## Kariéra

Jej prvá významná úloha prišla v roku 1995, keď stvárnila rolu Susan Keats, priateľka Brandona Walsha v televíznom seriáli *[[Beverly Hills 90210|Beverly Hills, 90210]]*. V televíznom seriáli sa objavila v 30 epizódach. V roku 1998 získala svoju najznámejšiu úlohu, rolu Anyi Jenkins v populárnom televíznom seriáli *[[Buffy, premožiteľka upírov|Buffy premožiteľka upírov]]* . Jej postava mala pôvodne účinkovať iba v dvoch epizódach, ale diváci ju prijali veľmi pozitívne, čo viedlo tvorcu seriálu Jossa Whedona k tomu, že ju zaradil do hlavného obsadenia.

V roku 2003 si Caulfieldová zahrala hlavnú úlohu v horore *Darkness Falls*, ktorý debutoval na prvom mieste v americkom box office. V roku 2004 sa objavila v televíznom seriáli *[[Monk]]*. V rovnakom roku si zahrala po boku hercov ako Jason Priestley a Bradley Cooper vo filme *Láska sa nevyhráva*. 

V roku 2012 hosťovaala v televíznom seriáli ''Once Upon a Time'', kde stvárnila slepú čarodejnica z rozprávky *Janko a Marienka*. 

V roku 2021 stvárnila postavu Dottie v minisérii *[[WandaVision]]*, pričom si rolu zopakovala aj v jednej epizóde minisérie *[[Za všetkým hľadaj Agátu]]*, z roku 2024.

## Súkromný život

Caulfieldová bola vydatá za Corneliusa Grobbelaara v rokoch 2006 až 2010. V roku 2016 oznámila, že čaká dieťa s Markom Lesliem Fordom, a neskôr toho roku porodila dcéru. V novembri 2017 sa za Forda vydala a prevzala po ňom priezvisko. 

V roku 2010 jej diagnostikovali roztrúsenú sklerózu, no verejne o tom prehovorila až v roku 2022.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Televízne herečky USA mydlových opier
Kategória:Ľudia so sklerózou multiplex
Kategória:Osobnosti zo San Diega (Kalifornia)
Ťažký rozhovor s Jakubom Gulíkom

***Ťažký rozhovor s Jakubom Gulíkom*** je internetová diskusná relácia, ktorá mala premiéru 30. mája 2023 na spravodajskom portáli *[[Aktuality.sk]]* v rámci predplatného *Aktuality Navyše*.

## Ťažké rozhovory o kultúre
*[[Ťažký týždeň]]* v spolupráci s platformou *Otvorená kultúra* pod záštitou *Aktuality.sk* uviedli sériu diskusií s názvom ***Ťažké rozhovory o kultúre***. Hosťami prvej diskusie s Jakubom Gulíkom, ktorá sa uskutočnila 27. novembra 2024 v Robotníckom dome v Banskej Bystrici, boli moderátorka Adela Vinczeová, herec Činohry SND Roman Poláčik a bývalý riaditeľ Inštitútu kutlúrnej politiky Ministerstva kultúry Slovenskej republiky Marcel Čas.

4. apríla 2025 sa v Akropole v Kremnici uskutočnil ďalší *Ťažký rozhovor o kultúre*. Hosťami Jakuba Gulíka boli herečka Henrieta Mičkovicová a teoretik a historik umenia Július Barczi. 16. apríla 2025 v kultúrnom centre v Banskej Bystrici Gulík vyspovedal herečku Janku Kovalčikovú, ktorá nahradila Tomáša Maštalíra pre jeho účasť na galaprograme Slnko v sieti, a exriaditeľa SND Mateja Drličku.

## Série

## Časti
### 1. séria (2023)

### 2. séria (2024)

### 3. séria (2025)

### 4. séria (2026)

## Poznámky


## Referencie

## Externé odkazy
* **
* 

Kategória:Televízne relácie na Slovensku
Kategória:Talk show
Kategória:Televízne relácie z roku 2023
Jablkový koláč

**Jablkový koláč** je druh sladkého koláča z lístkového alebo krehkého cesta plneného nakrájanými jablkami. Tento koláč sa môže jesť teplý alebo studený.

## Zloženie
Koláč sa môže pripraviť z akejkoľvek odrody jabĺk. Ošúpané jablká možno nakrájať na kúsky alebo z nich pripraviť kompót. Koláč sa plní buď jablkami (niekedy s prídavkom škorice), alebo jablkovým kompótom. Ak je poliaty krémom a bez kompótu, nazýva sa „alsaský koláč“. Môže byť dochutený muškátovým orieškom alebo škoricou a podávaný s kopčekom vanilkovej zmrzliny, čerstvou smotanou alebo v Spojených štátoch dokonca s plátkom s chedaru. Hlavnými zložkami sú cesto (pšeničná múka, cukor, maslo) a predovšetkým jablká.

## Varianty
* Variáciou jablkového koláča je tarte Tatin, kde sa jablká skaramelizujú a na nich sa upečie cesto.
* Ďalšou variáciou je Normandský koláč, čo je jablkový koláč, ktorého náplň pozostáva z múky, vajec, smotany, cukru a trochy calvadosu.
* Existuje aj americký alebo holandský koláč, čo sú koláče s mriežkou navrchu.

Súbor:Tarte_normande.jpg|Normanský koláč calvados
Súbor:Tarte.tatin.wmt.jpg|Tarte Tatin
Súbor:Apple_pie.jpg|Americký jablkový koláč
Súbor:Hollandse_appeltaart.jpg|Holandský jablkový koláč


## Referencie

## Pozri aj
* jablková štrúdľa
* jablkový clafoutis
* jablkový kompót
* Cobbler, pôvodne z USA
* Crumble, pôvodne z Anglicka

## Iné projekty

## Zdroj

Kategória:Dezerty
Kategória:Kuchyňa USA
Kategória:Anglická kuchyňa
Kategória:Európska kuchyňa
Kategória:Ovocné potraviny
Posudzovanie vplyvov na životné prostredie

**Posudzovanie vplyvov na životné prostredie** je proces hodnotenia vplyvov plánovaných investičných zámerov alebo ich zmien (**EIA** z ) a strategických dokumentov (**SEA** z ) na životné prostredie.

Na Slovensku je posudzovanie vplyvov na životné prostredie v kompetencii Ministerstva životného prostredia SR.

Účelom posudzovania vplyvov na životné prostredie je zabezpečiť, aby osoby s rozhodovacími právomocami pri rozhodovaní o realizácii projektu zvážili jeho vplyvy na životné prostredie. Medzinárodná asociácia pre posudzovanie vplyvov (*International Association for Impact Assessment* – IAIA) definuje posudzovanie vplyvov na životné prostredie ako „proces identifikácie, predvídania, hodnotenia a zmierňovania biofyzikálnych, sociálnych a iných relevantných vplyvov rozvojových návrhov pred prijatím závažných rozhodnutí a záväzkov.“ Posudzovanie vplyvov na životné prostredie je jedinečné v tom, že nevyžaduje v oblasti životného prostredia dodržiavanie vopred stanoveného výsledku, ale vyžaduje, aby rozhodovacie orgány pri svojich rozhodnutiach zohľadňovali environmentálne hodnoty a aby tieto rozhodnutia odôvodnili na základe podrobných environmentálnych štúdií a pripomienok verejnosti k potenciálnym vplyvom na životné prostredie.

## Proces EIA
Proces EIA má sedem základných častí:
:1. Zámer a jeho pripomienkovanie
:2. Rozsah hodnotenia a harmonogram
:3. Správa o hodnotení a jej pripomienkovanie
:4. Verejné prerokovanie správy o hodnotení
:5 Odborný posudok
:6. Záverečné stanovisko
:7. Poprojektová analýza
Podrobnú úpravu procesu hodnotenia strategických dokumentov, ako i účasť verejnosti a dotknutej verejnosti v konaní, popisuje zákon 26/2006 Z.z.

## Referencie

## Iné projekty

## Externé odkazy
* Posudzovanie vplyvov na životné prostredie na Enviroportáli Ministerstva životného prostredia SR

## Zdroj

Kategória:Životné prostredie
Kategória:Stavebníctvo
Kategória:Ekológia
Kategória:Trvalo udržateľný rozvoj
Kategória:Ochrana prírody
Kategória:Verejná správa
Kategória:Ministerstvo životného prostredia Slovenskej republiky
Elektrochemická sústava

**Elektrochemická sústava** je termodynamická sústava, v ktorej dochádza k prenosu elektrického náboja a k redoxným reakciám. K elektrochemickým sústavám sa zaraďujú elektródy, galvanické články a elektrochemické membrány. Ich spoločnou vlastnosťou je, že sú zložené z viacerých elektricky vodivých fáz (kombinujú vodiče prvej triedy a vodiče druhej triedy).

## Pozri aj
* termodynamika
* elektrochémia
* vodivosť
* vodič tretej triedy

## Referencie

## Externé odkazy

*Elektrochémia

Kategória:Elektrochémia
Mănăștur

**Mănăștur** alebo , je dedina, miestna časť obce Vinga v Aradskej župe v Rumunsku. Je významným sídlom rumunských Slovákov.

V dedine sú dva kostoly, katolícky (pre Slovákov a Srbov) a protestantský. Okrem toho sa tu nachádza kaštieľ a základná škola.

## Referencie

## Pozri aj
* Slováci v Rumunsku
* Vinga
* Nadlak

Kategória:Sídla Slovákov v Rumunsku
Kategória:Dediny v Rumunsku
Segundo Cernadas

**Segundo Cernadas**, vlastným menom *Pedro Cernadas* (* 20. marec 1972, Viedma, Río Negro, Argentína) je argentínsky herec a politik.

Na Slovensku je známy svojím účinkovaním v telenovelách *[[Milady]]* a *[[Divoký anjel]]*.

## Osobný život
V roku 2004 sa oženil s peruánskou herečkou Gianellou Neyra, s ktorou má syna Salvadora. V roku 2011 sa rozviedli.

V roku 2012 začal tvoriť pár s právničkou Sofíou Bravo, s ktorou sa oženil v roku 2018. Majú spolu dcéry Isabel a Jacintu.

## Televízia

## Divadlo

## Referencie

## Externé odkazy
* 
* 

Kategória:Argentínski televízni herci
Kategória:Argentínski divadelní herci
Hlavička

**Hlavička** môže byť:
* malá hlava
* prenesene: človek
* vo futbale a podobne: lopta odrazená hlavou
* pri plávaní: skok do vody dolu hlavou s vystretými rukami nasmerovanými smerom k vode, pozri hlavička (skok do vody)
* v anatómii: zakončenie kostí
* v hudbe: okrúhla časť noty, pozri pod nota
* titulok, nadpis článku v novinách
* záhlavie písomnosti, publikácie a pod., pozri záhlavie
* logo, najmä na tlačených materiáloch alebo na listovom papieri, pozri logo
* francúzsky film z roku 1979, pozri Hlavička (film z roku 1979)

## Pozri aj
* hlava
Jean Schultheis

**Jean Schultheis** (* 27. október 1943, Casablanca, Maroko) je francúzsky spevák, skladateľ, hudobník a hudobný producent marockého pôvodu. Preslávil sa piesňami Confidence pour Confidence, Tequila Bar či Va te faire voir.

## Životopis
Narodil sa v Casablance a hru na klavíri začal študovať vo veku 5 rokov. Ako mladý hudobný génius vstúpil na konzervatórium v 14 rokoch a za dva roky získal svoju prvú medailu v odbore „teória hudby“. Jeho kariéra začala v 70. rokoch 20. storočia muzikálom La Révolution Française. Jean Schultheis spolupracoval s mnohými hviezdami francúzskej hudobnej scény, ako napr. Michel Berger, Johnny Hallyday, Serge Lama, Maxime Le Forestier či Pierre Bachelet. Schultheis je tiež jedným z verných spolupracovníkov Juliena Clerca, ktorého v roku 1999 sprevádzal na pódiu na klavíri, ako aj Williama Shellera.

## Diskografia

### Účasť na filmoch
* *[[Le Dernier Amant romantique]]* (1978)
* *[[Hlavička (film z roku 1979)|Hlavička]]* (1979)

## Filmografia

### Herec
* *[[Stars 80]]* (2012)
* *[[Stars 80, la suite]]* (2017)

## Referencie

## Iné projekty

## Externé odkazy
* Jean Schultheis na Discogs
* 

## Zdroj

Kategória:Francúzski speváci
Kategória:Francúzski skladatelia filmovej hudby
Kategória:Francúzski hudobníci
Kategória:Osobnosti z Casablancy
Kategória:Hudobní spolupracovníci Pierra Bacheleta
Lonely

**Lonely** môže byť:

* osamelý po anglicky
* novozélandská módna značka

; v hudbe:
* EP slovenskej speváčky Simy, pozri Lonely (EP)
* singel amerického speváka Justina Biebera, pozri Lonely (pieseň Justina Biebera a Bennyho Blanca)
* singel senegalsko-amerického speváka Akona, pozri Lonely (pieseň Akona)